Nafarroako Parlamentuko Mahaiak, 2019ko urriaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkezturiko galdera, gizarte zerbitzuetan politika publikoetako beste esparru batzuekin integratutako lana bultzatzeko lan-ildoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Eskubide Sozialetako Departamentuaren aurkezpenean azaldu ziguten zein izanen diren legegintzaldi honetarako ezarri diren helburuak. Gizarte zerbitzuetan politika publikoetako beste esparru batzuekin integratutako lana bultzatzeari buruzkoa da bigarren helburua: hezkuntza, enplegua, osasuna, etxebizitza, eta abar. Hori dela-eta, hauxe jakin nahi dut:

Departamentuak zer lan-ildo darabil gogoan helburu hori betetzeko (bereziki, etxebizitzaren eta enpleguaren arloetan beste esparru batzuekin integratutako lana bultzatzeko)?

Iruñean, 2019ko urriaren 7an

Foru parlamentaria: Patricia Perales Hurtado.